CELEX: E2007J0006
Language: et
Date: 2008-09-18
Title: Otsus, 5. märts 2008 , kohtuasjas E-6/07, HOB vín ehf. ning Faxaflóahafnir sf. (Sadamalõivud — Tollimaksudega samaväärse toimega maksud — Riigisisene maksustamine — Kaupade vaba liikumine)

18.9.2008   
            
            
               ET
            
            
               Euroopa Liidu Teataja
            
            
               C 239/20
            
         
      OTSUS,
   5. märts 2008,
   kohtuasjas E-6/07,
   HOB vín ehf. ning Faxaflóahafnir sf.
   
      (Sadamalõivud — Tollimaksudega samaväärse toimega maksud — Riigisisene maksustamine — Kaupade vaba liikumine)
   
   (2008/C 239/09)
   Kohtuasjas E-6/07 HOB vín ehf. vs. Faxaflóahafnir sf. Islandi ülemkohtule esitatud taotlus EMPs kapitali vaba liikumist käsitlevate eeskirjade kohta, kohus koosseisus ettekandev kohtunik Henrik Bull, esimees Carl Baudenbacher ja kohtunik Thorgeir Örlygsson, tegi 5. märtsil 2008 otsuse, mille regulatiivosa on järgmine:
   
               1.
            
            
               Mitmele kohalikule omavalitsusele kuuluva partnerettevõtte pakutavate sadamateenuste eest maksude kehtestamist tuleb hinnata EMP lepingu artikli 14 alusel juhul, kui kõnealuse partnerettevõtte sadamate tavapärases teeninduspiirkonnas ei ole alternatiivset sadamat.
            
         
               2.
            
            
               Sellise sadamatasu kehtestamine imporditavatele alkohoolsetele jookidele erandina kodumaistest alkohoolsetest jookidest ei ole käsitletav diskrimineerimisena, mis oleks vastuolus EMP lepingu artikliga 14 seni, kuni maksude kehtestamine ainult imporditavatele alkohoolsetele jookidele on seotud asjaoluga, et kodumaiseid alkohoolseid jooke ei veeta meritsi ning seega nende puhul sadamateenuseid ei kasutata, ning kui sadamateenuste puhul makse kehtestav asutus ei kehtesta makse samaväärsete teenuste eest, mis osutuvad vajalikuks seoses kodumaiste alkohoolsete jookidega.
               Selleks, et kõnealuse maksuga rikutaks EMP artiklit 14, diskrimineerides imporditavaid alkohoolseid jooke võrreldes kodumaiste mittealkohoolsete jookidega, peaks kõnealusel maksul kõnealusel turul olema potentsiaalne imporditavate toodete tarbimist vähendav mõju, andes eelise konkureerivatele kodumaistele toodetele.